托马斯·爱迪生

托马斯·阿尔伐·爱迪生（，）是美国历史浪顶顶有名个发明家替企业家。生勒美国俄亥俄州米兰镇，来美国新泽西州西奥兰治走脱。渠雖然出身弗大富裕，但靠自家打拼，发明着留声机、电影摄影机、白炽灯搭交关实用物事，拿美国个工业提升到世界顶尖水平。一般性也普遍认为渠是美国精神个代表人物。

 小辰光 
1847年，爱迪生生勒俄亥俄州个米兰，1854年一家门搬到密歇根州个休伦港以后，渠就勒垃伊搭长大。渠是塞缪尔·奥格登·爱迪生（1804年－1896年，生勒新斯科舍省马歇尔镇）搭南希·马修斯·埃利奥特（1810年－1871年，生勒纽约州切南戈县）个第七個也是頂小个兒子。渠拉爺屋裏是荷兰血统，经过新泽西州移民过来个，本来姓拼成“Edeson”。

渠拉太公约翰·爱迪生是個保皇党，1784年打新泽西逃到仔新斯科舍。大概1811年，一家門搬到上加拿大个米德尔塞克斯县，渠拉大大塞缪尔·爱迪生上尉勒垃1812年战争辰光参加第一米德尔塞克斯民兵团。伊拉爷塞缪尔·爱迪生搬到仔安大略省维也纳，后首来因为参加1837年叛乱咾逃到仔俄亥俄。

爱迪生个認字、写字搭算术是渠拉娘教个，渠拉娘原来是個先生。爱迪生只上過几個月个学堂。必过，有個传记作家讲渠从小好奇心老重个咾，大部分知识是渠自家看书学来个。小辰光渠就蛮相信科技个，经常性畔勒屋里向好几個钟头个实验。

爱迪生12岁开始听力出问题哉。耳朵聋个原因有人讲是渠小时候生猩红热搭中耳炎反复发作，朆好好交看过。The medical mystery that helped make Thomas Edison an inventor , PBS, October 22, 2018.后首来渠编仔交关花头经讲自家为啥体耳朵聋。渠个一隻耳朵完全听弗见，另外一隻耳朵也基本丄听弗見。听讲爱迪生听音乐个辰光会得用牙齿咬住钢琴或者留声机个木头，通过头骨来感受声波。年纪大哉以后，爱迪生认为耳聋讓渠愈發专注，弗容易分心。现代历史学家咾医生猜测渠可能有注意力缺陷多动症。

 参考 

分类:美国人
Category:发明家
Category:荷兰裔美国人
Category:苏格兰裔美国人
Category:加拿大裔美国人
Category:英格兰裔美国人